《过大夷滩》
明代·袁应文

舟人热汗如雨翻，十日三过大夷滩。有身不为驱王事，孰使奔走于其间。

滩流湍急滩石顿，屹上知苦真难下。惊疾舟师戒之哉，远道之人胡为来。

过兹险恶途，茫然心悲哀。吁嗟大夷及小夷，吼如猛兽胡为之。

安得凿山五千仞，划汝凶顽为坦夷。吾家有溪名温塘，不冲不激且平常。

任汝两夷自为险，不用拂枕归吾乡。

作者简介：袁应文，字仲奎。一字聚霞。东莞人。明神宗万历元年（一五七三）举人，授福建沙县知县，擢御史，出为贵州佥事，历仕贵州按察使。年八十二卒。清道光《广东通志》卷二八一有传。